Държавен вестник, бр. 53, 2013 г., стр. 31

БРОЙ  53	
Д Ъ Р Ж А В Е Н  В Е С Т Н И К 	
СТР.  31  
СПОРАЗУМЕНИЕ
между правителството на Република Бълга­
рия и правителството на Азербайджанската 
република за сътрудничество в борбата срещу 
престъпността 
(Утвърдено с Решение № 756 от 13 септември 
2012 г. на Министерския съвет. В сила от 
18 септември 2012 г.)
Правителството на Република България 
и правителството на Азербайджанската ре­
публика, наричани по-нататък „Договарящи 
страни“,
като изразяват загриженост от мащабите 
и тенденциите на нарастването на престъп­
ността, особено в организираните є форми,
като изхождат от стремежа да осигурят 
надеждна защита от престъпни посегателства 
на живота, правата и законните интереси 
на гражданите, интересите на обществото и 
държавата,
като отдават важно значение на между­
народното сътрудничество в борбата срещу 
престъпността,
отчитайки международните конвенции и 
съответните документи на Организацията на 
обединените нации в областта на предотвра­
тяването на престъпността и осъществяването 
на наказателното правосъдие,
водени от желанието да си сътрудничат в 
борбата срещу организираната престъпност, 
незаконния трафик на наркотични и пси­
хотропни вещества и техните прекурсори, 
незаконната миграция и трафик на хора и 
други опасни видове престъпления,
с цел да развиват и укрепват приятелските 
връзки и двустранното взаимноизгодно съ­
трудничество между двете държави,
се договориха за следното:
Член 1
Области на сътрудничеството
(1) Договарящите страни, в съответствие 
с националното законодателство и междуна­
родните ангажименти на своите държави, си 
сътрудничат чрез своите компетентни органи 
при предотвратяването, разкриването и преси­
чането на престъпни деяния, и по-конкретно:
1. тероризъм;
2. организирана престъпност, в това число 
трансгранична;
3. незаконен трафик на наркотични и пси­
хотропни вещества и техните прекурсори;
4. незаконен трафик на оръжие, боеприпаси, 
взривни устройства, отровни, радиоактивни 
или избухливи вещества;
5. нелегална миграция и трафик на хора;
6. престъпления в сферата на икономика­
та, финансите и предприемачеството, лега­
лизацията (пране) на доходи, придобити от 
престъпна дейност, както и изготвянето и 
пласирането на подправени парични знаци, 
финансови документи, ценни книжа, безкасови 
разплащателни средства;
7. контрабанда;
8. престъпления срещу личността;
9. незаконен трафик на предмети, отнасящи 
се към културни и исторически ценности, 
произведения на изкуството, скъпоценни ка­
мъни и метали, както и други ценни вещи;
10. кражба и незаконен трафик на моторни 
превозни средства;
11. престъпления срещу информационната 
сигурност;
12. престъпления срещу интелектуалната 
собственост;
13. престъпления срещу здравето и окол­
ната среда;
14. корупция;
15. компютърни престъпления.
(2) Договарящите страни си сътрудничат 
и в други области от взаимен интерес, свър­
зани с борбата с престъпността и опазване 
на обществения ред и сигурност.
(3) Сътрудничеството, основано на това 
Споразумение, не обхваща правна помощ по 
наказателни дела.
Член 2
Форми на сътрудничество
(1) Сътрудничеството между компетентните 
органи на Договарящите страни се извършва 
в съответствие с националното им законода­
телство и се осъществява в следните форми:
1. обмен на данни и информация за цели­
те на оперативно-издирвателната дейност в 
областите от взаимен интерес;
2. извършване на контролирани доставки 
на наркотични и психотропни вещества и 
техните прекурсори;
3. обмен на опит относно прилагането на 
законодателството в областта на борбата с 
престъпността, превенцията на престъпността, 
както и относно използвани криминалистични 
методи, специални средства и техники;
4. обмен на работен опит, в това число ор­
ганизиране на стажове, консултации, семинари 
и курсове за повишаване на квалификацията;
5. обмен на статистически данни, както и на 
правни и други нормативни актове, брошури, 
публикации и резултати от научни изследва­
ния в областта на борбата с престъпността.
(2) В съответствие с този член поверителна 
информация, свързана с горепосочените дей­
ности, може да се предоставя на трета страна 
само с писменото съгласие на Договарящата 
страна, която е предоставила тази информация. 
(3) Сътрудничеството между компетентните 
органи на Договарящите страни се осъществя­
ва въз основа на писмени молби, които трябва 
да бъдат оформени по начина, предвиден в 
чл. 3 от това споразумение.